
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 47 

20 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση αποφάσεως μεταβιβάσεως εξουσίας 
υπογραφής στους Γενικό Γραμματέα, Ειδικό 
Γραμματέα και Προϊσταμένους Γενικών Δ/ 


νσεων, Δ/νσεων και Τμημάτων των Υπηρεσιών 

της Βουλής. 1 

Καθιέρωση υπερωριακής εργασίας για το προσωπικό 

του Εθνικού Τυπογραφείου. 2 

Σύσταση μίας (1) οργανικής θέσης ιδιωτικού δικαίου 
αορίστου χρόνου στο Περιφερειακό Ταμείο 
Ανάπτυξης Κρήτης κατ’ εφαρμογή των διατάξεων 
του π.δ/τος 164/2004. 3 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


Τροποποίηση του άρθρου 69 της Α.Δ 14/1989, σχετικά 
με την τήρηση πινακίδων από λιανοπωλητές κ.λπ. 
ρυθμίσεις. 4 


Α ΠΟΦΑΣΕΙ Σ 

Αριθμ. 444/345 (1) 

Τροποποίηση αποφάσεως μεταβιβάσεως εξουσίας υπο¬ 
γραφής στους Γ ενικό Γ ραμματέα, Ειδικό Γ ραμματέα 
και Προϊσταμένους Γενικών Δ/νσεων, Δ/νσεων και 
Τμημάτων των Υπηρεσιών της Βουλής. 

Η ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. τις διατάξεις του άρθρου 11 παρ. 1 και 4 του Κα¬ 
νονισμού της Βουλής (Μέρος Κοινοβουλευτικό, ΦΕΚ 
106/Α/87), 

2. τις διατάξεις των άρθρων 1 παρ. 3 και 91 του Κανο¬ 
νισμού της Βουλής (Μέρος Β' - ΦΕΚ 51/Α/1997), 

3. την υπ’ αριθμ. 8953/6979/9.12.2005 (ΦΕΚ 1736/Β/ 
9.12.2005) απόφασή μας «Μεταβίβαση εξουσίας υπο¬ 
γραφής στους Γ ενικό Γ ραμματέα, Ειδικό Γ ραμματέα και 
Προϊσταμένους Γ ενικών Δ/νσεων, Δ/νσεων και Τ μημά- 
των των Υπηρεσιών της Βουλής», 

4. το γεγονός ότι από την απόφαση αυτή δεν προκα- 


λείται δαπάνη σε βάρος του Προϋπολογισμού δαπανών 
της Βουλής, αποφασίζουμε: 

Τροποποιούμε την υπ’ αριθμ. 8953/6979/9.12.2005 (ΦΕΚ 
1736/Β/9.12.2005) απόφασή μας «Μεταβίβαση εξουσίας 
υπογραφής στους Γ ενικό Γ ραμματέα, Ειδικό Γ ραμματέα 
και Προϊσταμένους Γ ενικών Δ/νσεων, Δ/νσεων και Τμη¬ 
μάτων των Υπηρεσιών της Βουλής» ως ακολούθως: 

1- Η παράγραφος 4 τροποποιείται ως εξής: 

α) Στο τέλος της περιπτώσεως β η τελεία διαγρά¬ 
φεται και προστίθεται «και των υπαλλήλων με σχέση 
εργασίας ιδιωτικού δικαίου πλην των Προϊσταμένων 
Οργανικών Μονάδων». 

β) Στο τέλος της περιπτώσεως ιδ' η τελεία διαγρά¬ 
φεται και προστίθεται «και των υπαλλήλων με σχέση 
εργασίας ιδιωτικού δικαίου». 

γ) Προστίθενται περιπτώσεις ιε, ιστ και ιζ, που έχουν 
ως εξής: 

«ιε) των αποφάσεων ή πράξεων εγκρίσεως συμμετοχής 
των υπαλλήλων της Βουλής σε προγράμματα μετεκ- 
παιδεύσεως κατά το άρθρο 76 παρ. 6, όπως ισχύει, του 
Κανονισμού της Βουλής (Μέρος Β', ΦΕΚ 51/Α/1997), 
ιστ) των αποφάσεων ή πράξεων εγκρίσεως προγραμ¬ 
μάτων επιμορφώσεως, εκπαιδεύσεως και μετεκπαιδεύ- 
σεως των υπαλλήλων της Βουλής, στο εσωτερικό ή το 
εξωτερικό, 

ιζ) των αποφάσεων ή πράξεων εγκρίσεως πραγματο- 
ποιήσεως πρακτικής ασκήσεως φοιτητών Α.Ε.Ι., σπου¬ 
δαστών Τ.Ε.Ι., αποφοίτων δημοσίων Ι.Ε.Κ., πτυχιούχων Β' 
κύκλου σπουδαστών δημοσίων Τ.Ε.Ε. και των μαθητών 
Α' κύκλου σπουδών δημοσίων Τ.Ε.Ε. στη Βουλή». 

2. Στην επικεφαλίδα της παραγράφου 5 διαγράφε¬ 
ται το «Προϊστάμενο της Γ ενικής Δ/νσεως Διοικητικής 
Υποστηρίξεως και όταν αυτός απουσιάζει, κωλύεται ή 
δεν υπάρχει, στον». 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 20 Ιανουάριου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Γ.7664 (2) 

Καθιέρωση υπερωριακής εργασίας για το προσωπικό 
του Εθνικού Τυπογραφείου. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α. μονίμων στελεχών των 
Ενόπλων Δυνάμεων και αντίστοιχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες διατάξεις». 

2. Τις διατάξεις της παραγράφου 2 του άρθρου 18 του 
ν. 3254/2004 «Ρύθμιση θεμάτων των Ολυμπιακών και Πα- 
ραολυμπιακών Αγώνων του 2004 και άλλες διατάξεις». 

3. Το π.δ. 188/1996 «Οργανισμός Εθνικού Τυπο¬ 
γραφείου» (ΦΕΚ 146/Α/1996) όπως τροποποιήθηκε 
με τα π.δ. 13/2005 (ΦΕΚ 11/Α/2005) και 26/2005 (ΦΕΚ43/ 
Α/2005). 

4. Την ανάγκη να προσφέρουν τις υπηρεσίες τους και 
πέραν από τις ώρες υποχρεωτικής εργασίας τους, υπάλ¬ 
ληλοι όλων των κλάδων γενικά του Εθνικού Τυπογρα¬ 
φείου για την αντιμετώπιση των υπηρεσιακών αναγκών 
που συνίστανται τόσο στην έκδοση και κυκλοφορία των 
ΦΕΚ καθώς και στην κάλυψη των εκτυπωτικών αναγκών 
των δημοσίων υπηρεσιών. 

5. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του τακτικού 
προϋπολογισμού ύψους τετρακοσίων δώδεκα χιλιά¬ 
δων (412.000,00) € και συγκεκριμένα στον ΚΑΕ 0511 του 
Φ.07.170 του προϋπολογισμού του Εθνικού Τυπογραφεί¬ 
ου για την οποία υπάρχει πίστωση, αποφασίζουμε: 

Εγκρίνουμε από 1.1.2006 έως 31.12.2006 την υπερωριακή 
απασχόληση με την προβλεπόμενη από το νόμο αμοιβή 
του προσωπικού που αναφέρεται στην παράγραφο 4 
του σκεπτικού για τους αναφερόμενους σ’ αυτή λόγους, 
ως ακολούθως: 

Διακόσιοι ενενήντα τέσσερις (294) υπάλληλοι όλων 
των κλάδων γενικά του Εθνικού Τυπογραφείου να ερ¬ 
γάζονται υπερωριακά μέχρι εξήντα (60) ώρες ο καθένας 
το μήνα. 

Με μηνιαίες αποφάσεις του Ειδικού Γραμματέα του 
Εθνικού Τυπογραφείου θα ορίζονται οι υπάλληλοι με 
ονομαστικό κατάλογο και οι αντίστοιχες ώρες απα¬ 
σχόλησης. 

Υπεύθυνοι για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας, ορίζονται οι αρμόδιοι Διευθυντές του Εθνικού 
Τυπογραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 


Αριθ. 65111 (3) 

Σύσταση μίας (1) οργανικής θέσης ιδιωτικού δικαίου 
αορίστου χρόνου στο Περιφερειακό Ταμείο Ανά¬ 
πτυξης Κρήτης κατ’ εφαρμογή των διατάξεων του 
π.δ/τος 164/2004. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη 

1. Τις διατάξεις: 

α) Του άρθρου 11 του π.δ. 164/2004 «Ρυθμίσεις για 
τους εργαζομένους με συμβάσεις ορισμένου χρόνου 
στο δημόσιο τομέα »(ΦΕΚ 134/Α719.7.2004). 

β) Της παρ. 5 της ΔΙΠΙΔΔ/Β18/463/οικ.8791/5.5.2005 
εγκυκλίου της Γ.Γ.Δ.Δ. & Η.Δ. περί «Σύσταση θέσεων 
στα Ν.Π.Ι.Δ.». 

γ) Των άρθρων 53, 54, 55, 56 του ν. 2218/1994 όπως 
τροποποιήθηκαν με τις όμοιες των άρθρων 12 παρ. 10 
του ν. 2307/1995 και άρθρο 4 παρ. 3 του ν. 2503/1997 περί 
σύστασης των Περιφερειακών Ταμείων Ανάπτυξης και 
συγκρότησης των Διοικητικών των Συμβουλίων. 

δ) Του άρθρου 13 της υπ’ αριθμ. 4683/18.2.1998 υπουρ¬ 
γικής απόφασης «Περί κανονισμού προσωπικού των 
Περιφερειακών Ταμείων Ανάπτυξης». 

ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 τ.Α'). 

στ) Του π.δ/τος 50/2001 (ΦΕΚ 39/Α/5.3.2001) «Καθορι¬ 
σμός των προσόντων διορισμού σε θέσεις φορέων του 
δημόσιου τομέα», όπως τροποποιήθηκε και συμπληρώ¬ 
θηκε με το π.δ. 347/2003 (ΦΕΚ 315/Α') και π.δ. 44/2005 
(ΦΕΚ 63/Α79.3.2005). 

ζ) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247, Α'). 

η) Του π.δ/τος 373/1995 «Συγχώνευση των Υπουργεί¬ 
ων Προεδρίας της Κυβέρνησης και Εσωτερικών, στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του» (ΦΕΚ 
201, Α'). 

2. Την υπ’ αριθμ. 878/2005 απόφαση του Ε' Τμήματος 
του ΑΣΕΠ, περί υπαγωγής στις ρυθμίσεις του π.δ/τος 
164/2004 του συμβασιούχου του Περιφερειακού Ταμείου 
Ανάπτυξης Κρήτης. 

3. Το υπ’ αριθμ. 33/20.12.05 πρακτικό συνεδρίασης του 
αρμόδιου Διοικητικού Συμβουλίου (για τα Ν.Π.Ι.Δ.) του 
Περιφερειακού Ταμείου Ανάπτυξης Κρήτης, που επιλή- 
φθηκε των κρίσεων, κατά το άρθρο 11 της παρ. 2 του 
π.δ/τος 164/2004 , αναφορικά με την υπαγωγή συμβα¬ 
σιούχου στις ρυθμίσεις του εν λόγω άρθρου. 

4. Το υπ’ αριθμ. 7699/20.12.2005 έγγραφο του Περι¬ 
φερειακού Ταμείου Ανάπτυξης, σύμφωνα με το οποίο 
δεν υπάρχει κενή οργανική θέση ΙΔΑΧ αντίστοιχης ή 
παρεμφερούς ειδικότητας. 

5. Την υπ’ αριθμ. ΔΙΔΚ/Φ. 1/2/6139 (ΦΕΚ 527 Β') κοινή 
απόφαση του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Το γεγονός ότι από τις διατάξεις της απόφασης 
αυτής, προκαλείται δαπάνη σε βάρος του Προϋπολο¬ 
γισμού του Περιφερειακού Ταμείου Ανάπτυξης Κρήτης 
του έτους 2006. Οι δαπάνες των επόμενων ετών θα αντι¬ 
μετωπιστούν από τις πιστώσεις που θα εγγράφονται για 
το σκοπό αυτό στον προϋπολογισμό του Ταμείου των 
αντίστοιχων ετών, αποφασίζουμε: 

Τη σύσταση μίας (1) οργανικής θέσης με σχέση εργα¬ 
σίας ιδιωτικού δικαίου αορίστου χρόνου στο Περιφε¬ 
ρειακό Ταμείο Ανάπτυξης Κρήτης, κατηγορίας ΤΕ και 
ειδικότητας Μηχανικών στο Τμήμα Επιστημονικοτεχνι- 
κής Υποστήριξης, σύμφωνα με τις διατάξεις του άρθρου 
11 του π.δ. 164/2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2006 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 
-♦- 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α2-568 (4) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 1 
Τροποποίηση του άρθρου 69 της Α.Δ 14/1989, σχετικά 
με την τήρηση πινακίδων από λιανοπωλητές κ.λπ. 
ρυθμίσεις. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98Α'). 

2. Το π.δ. 397/1988 «Οργανισμός του Υπουργείου Εμπο¬ 
ρίου» όπως τροποποιήθηκε και ισχύει. 

3. Το ν.δ. 136/1946 «Περί Αγορανομικού Κώδικος» όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την υπ’ αριθμ. Δ.15/Α/Δ/Οικ.4889/24.3.20Θ4 κοινή 
απόφαση των Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου». 

7. Την υπ’ αριθμ. Α.Δ 14/1989 «Κωδικοποίηση Αγορα- 
νομικών Διατάξεων, εκδοθεισών μέχρι 16.2.1989» όπως 
τροποποιήθηκε και ισχύει. 

8. Την υπ’ αριθμ. Ζ1-404/14.6.2001 (ΦΕΚ 827/Β/28.6.2001) 
κοινή υπουργική απόφαση των Υπουργών Οικονομίας- 
Οικονομικών και Ανάπτυξης «Αναγραφή των τιμών των 
προϊόντων πού προσφέρονται στους καταναλωτές-Προ- 
σαρμογή της ελληνικής νομοθεσίας στις διατάξεις της 
οδηγίας 98/6/ΕΚ του Ευρωπαϊκού Κοινοβουλίου και του 
Συμβουλίου της 16ης Φεβρουάριου 1998 περί της προ¬ 
στασίας των καταναλωτών όσον αφορά την αναγραφή 
των τιμών των προϊόντων πού προσφέρονται στους 
καταναλωτές». 

9. Την ανάγκη τροποποίησης του άρθρου 69 της Α.Δ 
14/1989, στα πλαίσια αναμόρφωσης και εκσυγχρονισμού 
των αγορανομικών μέτρων, που ισχύουν σήμερα. 

10. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 


Άρθρο 1 

Το άρθρο 69 του Κεφαλαίου 4 της Αγορανομικής 
Διάταξης 14/1989, όπως τροποποιήθηκε με τις όμοιες 9/ 
2004,13/2004 και 2/2005, αντικαθίσταται ως ακολούθως: 

«Αρθρο 69 

Αναγραφή ενδείξεων επί των πινακίδων των λιανοπω¬ 
λητών, τρόπος απεικόνισης των τιμών επί των πινακίδων 
αυτών κ,λ.π. 

1. Στα πλαίσια των διατάξεων του άρθρου 38 (παράγρ. 
2) του ν.δ. 136/1946 «Περί Αγορανομικού Κώδικος» όπου 
θεσπίζονται ορισμένες υποχρεώσεις των επιχειρήσεων, 
σχετικά με την τοποθέτηση πινακίδων στα προϊόντα 
που πωλούν, επί των οποίων αναγράφονται ορισμέ¬ 
νες ενδείξεις (τιμή, ποιότητα, προέλευση κ.λπ.), οι λια¬ 
νοπωλητές είναι υποχρεωμένοι όπως σε κάθε είδος 
που εκθέτουν προς πώληση, τοποθετούν ή αναρτούν 
ή προσδένουν την πινακίδα αυτή, που θα είναι ορατή 
από τον καταναλωτή, στην οποία θα αναγράφονται 
ορισμένες ενδείξεις, σύμφωνα με τους ορισμούς των 
παρακάτω ΚΕΦΑΛΑΙΩΝ 1,2 και 3. 

ΚΕΦΑΛΑΙΟ 1 

«Αναγραφή στην πινακίδα της τιμής πώλησης των 
προϊόντων, όταν αυτά 

-πωλούνται εντός του καταστήματος ή από υπαίθρι¬ 
ους πωλητές -Τρόπος απεικόνισης της τιμής αυτής 
στην πινακίδα» 

Α) Η τιμή πώλησης, θα αναγράφεται υποχρεωτικά 
στην πινακίδα και θα αναφέρεταί: 

1.1 Σε τιμή ανά μονάδα μέτρησης, δηλαδή τιμή ανά 
λίτρο ή κυβικό μέτρο ή χιλιόγραμμο ή μέτρο ή τετρα¬ 
γωνικό μέτρο, κατά περίπτωση, εφόσον τα προϊόντα 
πωλούνται χύμα ή από ανοικτές συσκευασίες. 

1.2 Σε τιμή πώλησης ανά συσκευασία, εφόσον τα προ¬ 
ϊόντα πωλούνται σε κλειστές συσκευασίες. 

Ειδικά για την περίπτωση αυτή, στην πινακίδα ανα¬ 
γράφεται, πέρα από την τιμή πώλησης ανά συσκευασία 
και η τιμή ανά μονάδα μέτρησης, κατόπιν αναγωγής της 
πρώτης τιμής στην δεύτερη. 

Δεν είναι υποχρεωτική η αναγραφή στην πινακίδα 
αυτή της τιμής ανά μονάδα μέτρησης στις κατωτέρω 
περιπτώσεις. 

α) Αν το κατάστημα λιανικής πώλησης των προϊόντων 
έχει εμβαδόν μέχρι 50 τ.μ. 

β) Αν πρόκειται για περίπτερο. 

γ) Αν πρόκειται για υπαίθρια σημεία λιανικής πώλησης. 

δ) Αν η ποσότητα των συσκευασμένων προϊόντων 
ισοδυναμεί με 1 λίτρο ή 1 κυβικό μέτρο ή 1 χιλιόγραμμο 
ή 1 μέτρο ή 1 τετραγωνικό μέτρο, κατά περίπτωση. 

ε) Αν πρόκειται για παγωτά βάρους μέχρι 200 γραμ¬ 
μάρια. 

στ) Αν πρόκειται για μαγειρευμένα ή ημιμαγειρευμένα 
φαγητά. 

ζ) Αν πρόκειται για μη εδώδιμα προϊόντα, των οποίων 
η ποσότητα της συσκευασίας είναι κάτω από 50 γραμ¬ 
μάρια ή 50 χιλιοστόλιτρα ή πάνω από 10 χιλιόγραμμα 
ή 10 λίτρα. 

η) Αν πρόκειται για χρώματα, βερνίκια, μελάνες, καλ¬ 
λυντικά, προϊόντα αρωματοποιίας και καλλωπισμού. 

1.3 Σε τιμή πώλησης ανά τεμάχιο ή σετ, προκειμένου 
για βιομηχανικά προϊόντα μη εδώδιμα, τα οποία, κατά 
την συνήθη εμπορική πρακτική, πωλούνται με το τεμά¬ 
χιο ή σε σετ. 

Β) Καθορίζουμε κατωτέρω τον τρόπο με τον οποίο 
θα απεικονίζονται στις πινακίδες των λιανοπωλητών, οι 
τιμές πώλησης των προϊόντων τους. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Όταν η τιμή διαμορφώνεται κάτω από ένα (1) ευρώ, 
προηγείται, κατά σειρά το μηδέν (Ο) και ακολουθούν το 
γραμματικό κόμμα (,) και τα δύο δεκαδικά ψηφία, ενώ 
το διεθνές σήμα του ευρώ € αναγράφεται στην αρχή ή 
στο τέλος της σειράς. 

(π.χ 0,01 €, € 0,09 , 0,10 €, € 0,15 , 0,25 € , € 0,42 , 0,99 
€ κ.λ.π.). 

β) Όταν η τιμή διαμορφώνεται σε ακέραιο αριθμό 
ευρώ, αναγράφεται ο ακέραιος αυτός αριθμός, ενώ το 
διεθνές σήμα του ευρώ € αναγράφεται πριν από τον 
ακέραιο αριθμό ή μετά από αυτόν. 

(π.χ 1 €, € 2,10 €, € 12, 25 €, € 28 κ.λ.π.). 
γ) Όταν η τιμή διαμορφώνεται πάνω από ένα ευρώ, 
προηγείται κατά σειρά, ο ακέραιος αριθμός και ακο¬ 
λουθούν το γραμματικό κόμμα (,) και τά δύο δεκαδικά 
ψηφία, ενώ το διεθνές σήμα του ευρώ € αναγράφεται 
στην αρχή ή στο τέλος της σειράς (π.χ 1,12 €, € 1,25, 4,82 
€, € 5,41 , 6,88 €, € 7,09 κ.λ.π.). 

Ο ανωτέρω καθοριζόμενος τρόπος απεικόνισης των 
τιμών εφαρμόζεται υποχρεωτικά ακόμα και όταν επί 
των συσκευασμένων προϊόντων επικολλάται ετικέτα 
με την τιμή λιανικής πώλησης ή ο ίδιος ο λιανοπωλη¬ 
τής αναγράφει την τιμή αυτή στην συσκευασία ή όταν 
πρόκειται για τιμοκαταλόγους ή πινακίδες επιχειρήσεων 
που εκμισθώνουν και γενικά παρέχουν κάθε μορφής 
υπηρεσίες, κατά τους ορισμούς του άρθρου 77 της πα¬ 
ρούσας και για τιμοκαταλόγους ή πινακίδες των πόσης 
φύσεως καταστημάτων και κέντρων εστίασης, αναψυχής 
και διασκέδασης ( εστιατόρια, ταβέρνες, μπαρ, κυλικεία, 
αναψυκτήρια, ψητοπωλεία, ζαχαροπλαστεία, καφενεία, 
κοσμικές ταβέρνες κ,λ.π), ενώ για τά πρατήρια λιανικής 
πώλησης υγρών καυσίμων, εφαρμόζονται οι διατάξεις 
της παραγράφου 3 του άρθρου 83 Α της παρούσας. 

ΚΕΦΑΛΑΙΟ 2 

«Αναγραφή στην πινακίδα της ποιότητας, σύνθεσης 
και άλλων ποιοτικών χαρα κτηριστικών, εφόσον τά στοι¬ 
χεία αυτά επιβάλλονται από ειδικότερες διατάξεις της 
παρούσας ή από άλλες διατάξεις καθώς και της προ¬ 
έλευσης, όπως αυτή επιβάλλεται και ορίζεται από τις 
κείμενες διατάξεις, όταν τα προϊόντα πωλούνται εντός 
του καταστήματος ή από υπαίθριους πωλητές». 

α) Η αναγραφή στην πινακίδα της ποιότητας, σύνθεσης 
και άλλων ποιοτικών χαρακτηριστικών των προϊόντων 
καθώς και της προέλευσης αυτών δεν είναι υποχρεωτική 
για τον λιανοπωλητή, εάν οι ενδείξεις αυτές αναφέρο- 
νται με οποιονδήποτε τρόπο επί του προϊόντος, οπότε 
ο καταναλωτής μπορεί να ενημερωθεί από τις ενδείξεις 
αυτές. Διαφορετικά την ευθύνη για την αναγραφή των 
ενδείξεων αυτών στην πινακίδα φέρει ο λιανοπωλητής, 
με την συνευθύνη και των άλλων υπόχρεων επιχειρήσεων 
(βιομηχανία, βιοτεχνία, εισαγωγέας, παρασκευαστής, 
κατασκευαστής, συσκευαστής κ,λ.π ). 

Η συνευθύνη αυτή δεν υπάρχει, εάν τα εμπορεύματα 
έχουν παραδοθεί από τον προμηθευτή στο λιανοπωλητή 
με την αναγραφή όλων των απαραιτήτων ως άνω ενδεί¬ 
ξεων αλλά αυτές έχουν αφαιρεθεί ή καταστραφεί ή αλ¬ 
λοιωθεί από οποιαδήποτε αιτία μετά την παράδοση. 

β) Η αναγραφή όμως στην πινακίδα της προέλευσης 
των προϊόντων από τον λιανοπωλητή είναι υποχρεω¬ 
τική, εάν τά προϊόντα πωλούνται χύμα ή από ανοικτές 
συσκευασίες. 

ΚΕΦΑΛΑΙΟ 3 

«Αναγραφή στην πινακίδα μόνο της τιμής πώλησης των 
προϊόντων, όταν αυτά εκτίθενται στις βιτρίνες των κατα¬ 


στημάτων των λιανοπωλητών, δηλαδή βιτρίνες που έχουν 
πρόσοψη προς το εξωτερικό μέρος του καταστήματος» 

α) Για τα προϊόντα, εφαρμόζονται ανάλογα, τα όσα αφο¬ 
ρούν τις τιμές και ορίζονται στο παραπάνω ΚΕΦΑΛΑΙΟ 1. 

β) Εξαιρούνται από την υποχρέωση αναγραφής των 
τιμών στις πινακίδες τα προϊόντα, που πωλούνται σε 
τιμή πάνω από 2.000 ευρώ και ειδικά τα είδη κοσμημα¬ 
τοπωλείου (κοσμήματα, πολύτιμα μέταλλα, ωρολόγια), 
που πωλούνται σε τιμή πάνω από 1.000 ευρώ. 

γ) Γ ια τα παραπάνω προϊόντα, η αναγραφή στην πινα¬ 
κίδα των ενδείξεων του παραπάνω ΚΕΦΑΛΑΙΟΥ 2, είναι 
προαιρετική για τον λιανοπωλητή. 

2. Προκειμένου για «ΜΗ ΕΔΩΔΙΜΑ ΠΡΟΪΟΝΤΑ», που πω- 
λούνται λιανικώς εντός καταστήματος, εφόσον υπάρχει 
αντικειμενική αδυναμία στον λιανοπωλητή, να τοποθετή¬ 
σει ή αναρτήσει ή προσδέσει σε κάθε προϊόν την πινακί¬ 
δα της ως άνω παραγράφου 1, παρέχεται σε αυτόν, αντί 
της πινακίδας αυτής, να διατηρεί ειδικό τιμοκατάλογο 
τοποθετημένο ή αναρτημένο σε ορατό σημείο του κατα¬ 
στήματος, προς ενημέρωση των καταναλωτών. Αναφορι¬ 
κά με τις ενδείξεις του τιμοκαταλόγου, ισχύουν ακριβώς 
τα όσα ορίζονται για τις πινακίδες στα ΚΕΦΑΛΑΙΑ 1 και 
2 της παραγράφου 1 του παρόντος, με μόνη τη διαφορά 
ότι στον τιμοκατάλογο θα αναγράφεται επιπλέον η ονο¬ 
μασία του προϊόντος και ο κωδικός αριθμός του. 

3. Διατάξεις των επιμέρους άρθρων της παρούσας, 
που αφορούν συγκεκριμένα προϊόντα (όπως π.χ. έπιπλα, 
κουφώματα, ταπετσαρισμένα έπιπλα, αυτοκίνητα, υφαν- 
τουργικά προϊόντα, οπωρολαχανικά, αλιεύματα, κρέατα 
κ,λ.π ),για τά οποία ισχύουν ειδικότερες ρυθμίσεις περί 
των αναγραφομένων στις πινακίδες ή τιμοκαταλόγους 
λιανοπωλητών ενδείξεων (π.χ είδος, προέλευση, τιμή 
πώλησης, ποιότητα, σύνθεση άλλα ποιοτικά χαρακτη¬ 
ριστικά) δεν θίγονται». 

Αρθρο 2 

Μετά την παράγραφο 2 του άρθρου 83 Α του Κεφαλαί¬ 
ου 4 της Αγορανομικής Διάταξης 14/1989, όπως τροπο¬ 
ποιήθηκε με τις όμοιες 10/2004 και 13/2004, προστίθεται 
παράγραφος 3, που έχει ως ακολούθως : 

«3. Οι επιχειρήσεις λιανικής πώλησης υγρών καυσίμων 
(πρατήρια) υποχρεούνται να αναγράφουν τη λιανική 
τιμή κάθε είδους καυσίμου που πωλούν κατά μονάδα 
μέτρησης (λίτρο), τόσο στην αντλία όσο και στην αναρ- 
τημένη πινακίδα, σύμφωνα με τα οριζόμενα στο παρόν 
άρθρο, υπό μορφή δεκαδικού αριθμού με ακέραιο μέρος 
και τρία (3) δεκαδικά ψηφία μετά την υποδιαστολή (π.χ. 
0,795 ή 1,032),αποκλεισμένης της αναγραφής μόνο σε 
λεπτά (π.χ. 79,5 λεπτά ή 97,8 λεπτά ). 

Άρθρο 3 

Με την έναρξη ισχύος της παρούσας καταργούνταί: 
α) Η Αγορανομική Διάταξη 9/2004. 
β) Η περίπτωση (α) του άρθρου 1 της Αγορανομικής 
Διάταξης 13/2004. 

γ) Η Αγορανομική Διάταξη 2/2005. 

Άρθρο 4 

1. Οι παραβάτες της παρούσας, που ισχύει σε όλη τη 
Χώρα από 23.1.2006 διώκονται και τιμωρούνται σύμφωνα 
με τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 18 Ιανουάριου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

